Z A P I S N I K

**28.** sjednice Školskog odbora Gimnazije „Matija Mesić“ održane **16. ožujka 2020.** godines početkom u **10,30**  sati u zgradi Gimnazije.

Prisutni: Jasna Bošković, Danijela Zekušić, Sunčica Lovrić Mihić, Ines Martinović i Jasmina Beljan

Ostali nazočni: tajnica Gorana Lavrenčić, pedagoginja Lucija Brnić i računovotkinja Ruža Mališa Kiter

Predsjednica Školskog odbora Jasna Bošković je utvrdila da je na sjednici nazočan potreban broj članova za pravovaljano odlučivanje i za sjednicu je predložila sljedeći

DNEVNI RED

1. Usvajanje zapisnika 27. sjednice Školskog odbora
2. Davanje prethodne suglasnosti na prijedlog  ravnatelja o odabiru kandidata za zasnivanje radnog odnosa po raspisanom natječaju
3. Razmatranje prijedloga i donošenje plana korištenja sredstava ostvarenih od davanja na korištenje školskog prostora u periodu od 1.7. do 31.12. 2019. godine
4. Izvješće o izvršenju financijskog plana za 2019. godinu
5. Razno

Predloženi dnevni red jednoglasno je prihvaćen.

**Ad 1.**

Na zapisnik 27. sjednice Školskog odbora nije bilo primjedbi i jednoglasno je prihvaćen.

**Ad 2.**

Škola je 20.2.2020. godine raspisala natječaj za radna mjesta:

**1.** **nastavnik engleskog jezika -**1 izvršitelj/ica na određeno vrijeme do povratka radnice na rad s nepunim radnim vremenom 9 sati nastave tjedno

**2.** **nastavnik njemačkog jezika -**1 izvršitelj/ica na određeno vrijeme do povratka radnice na rad s nepunim radnim vremenom 10 sati nastave tjedno

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 27. 2. 2020. godine.

Na natječaj za nastavnika engleskog jezika jezika na određeno vrijeme do povratka radnice na rad s nepunim radnim vremenom 9 sati nastave tjedno prijavila su se ukupno 3 kandidata, od kojih je 2 kandidata zadovoljavalo uvjete natječaja. Od 2 pozvana kandidata na razgovor je došao samo jedan kandidat.

Sukladno Pravilniku o načinu i postupku zapošljavanja Gimnazije „Matija Mesić“ povjerenstvo u sastavu: Verica Milinović, Sandra Blažević i Alen Čmelješević obavilo je razgovor s kandidatima 6.3.2020. i ravnatelju dostavilo zapisnik o provedenom postupku i ukupnom broju bodova.

Temeljem toga, ravnatelj (zamjenik) je za radno mjesto na određeno vrijeme do povratka radnice na rad s nepunim radnim vremenom 9 sati nastave tjedno predložio Magdalenu Zmaić, magistru edukacije engleskog jezika i književnosti i magistru španjolskog jezika i književnosti.

Na natječaj za nastavnika njemačkog jezika jezika na određeno vrijeme do povratka radnice na rad s nepunim radnim vremenom 10 sati nastave tjedno prijavila su se ukupno 2 kandidata, i oba zadovoljavaju uvjete natječaja. Od 2 pozvana kandidata na razgovor je došao samo jedan kandidat.

Sukladno Pravilniku o načinu i postupku zapošljavanja Gimnazije „Matija Mesić“ povjerenstvo u sastavu: Verica Milinović, Sandra Blažević i Alen Čmelješević obavilo je razgovor s kandidatima 6.3.2020. i ravnatelju dostavilo zapisnik o provedenom postupku i ukupnom broju bodova.

Temeljem toga, ravnatelj (zamjenik) je za radno mjesto na određeno vrijeme do povratka radnice na rad s nepunim radnim vremenom 10 sati nastave tjedno predložio Tanju Mandić, magistra edukacije njemačkog jezika i književnosti i magistra pedagogije.

Nakon obrazloženja članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o zasnivanju radnog odnosa s izabranim kandidatima Magdalenom Zmaić i Tanjom Mandić sukladno raspisanom natječaju.

Radni odnos navedenim kandidatima počinje 16. ožujka 2020. godine.

**Ad 3.**

Računovotkinja Ruža Mališa Kiter iznijela je školskom odboru prijedlog i plan korištenja sredstava ostvarenih od davanja na korištenje školskog prostora u periodu od 1.7. do 31.12. 2019. godine.

 Ostvareni vlastiti prihodi od najma školskog prostora u razdoblju od 01.07.2019.-31.12.2019. godine iznose 28.885,90 kn nakon odbitka 30% koji ostaju u županijskom proračunu. Sredstva se planiraju potrošiti za sljedeće namjene:

* isplata plaće spremačicama koje dežuraju subotom za vrijeme održavanja nastave (prekovremeni rad) – 1.504,68 kn;
* naknada troškova osobama izvan radnog odnosa – 1.371,54 kn;
* računala i računalna oprema – 11 stolnih računala i 1 laptop – 22.449,00 kn;
* sitan inventar – aparat za zavarivanje – 1.899,00 kn;
* televizori i stalci za televizore – 20.500,00 kn;
* sredstva za čišćenje i higijenske potrebe – 392,05 kn;
* reprezentacija: Dan učitelja– 2.509,00 kn;
* telefon – mobitel – 960,00 kn;
* strojevi – kosilica – 3.699,00 kn;
* naknade za rad predstavničkih tijela – za stručni ispit iz hrvatskog jezika – 1.044,90 kn

Ukupan prijedlog plana potrošnje iznosi 56.329,17 kn.

Nakon obrazloženja članovi Školskog odbora jednoglasno su donijeli sljedeću

O D L U K U

o korištenju vlastitih prihoda ostvarenih davanjem na korištenje

školskog prostora u periodu od 1.7. do 31.12. 2019. godine

1**.** Prema Planu korištenja vlastitih prihoda ostvarenih u periodu od 1.7. do 31.12. 2019. godine po osnovi davanjana korištenje dvorane za tjelesni odgoj, prostora čajne kuhinje i dijela aule gdje je postavljen aparat za napitke, sredstava ostvarena u iznosu od **28.885,90** **kn** koristit će se za sljedeće:

* isplata plaće spremačicama koje dežuraju subotom za vrijeme održavanja nastave (prekovremeni rad) - 1.504,68 kn
* naknada troškova osobama izvan radnog odnosa - 1.371,54 kn
* računala i računalna oprema - 11 stolnih računala i 1 laptop - 22.449,00 kn
* sitan inventar - aparat za zavarivanje - 1.899,00 kn
* televizori i stalci za televizore - 20.500,00 kn
* sredstva za čišćenje i higijenske potrebe - 392,05 kn
* reprezentacija: Dan učitelja - 2.509,00 kn
* telefon - mobitel - 960,00 kn
* strojevi - kosilica - 3.699,00 kn
* naknade za rad predstavničkih tijela - za stručni ispit iz hrvatskog jezika - 1.044,90 kn.

2. Odluka stupa na snagu danom donošenja.

**Ad 4.**

Računovotkinja Ruža Mališa Kiter iznijela je školskom odboru izvješće o izvršenju financijskog plana za 2019. godinu.

* S obzirom da Pravilnikom o proračunskom računovodstvu trenutno nije propisana obveza dostavljanja ovog izvještaja školskom odboru, a u Upitniku o fiskalnoj odgovornosti postoji takvo pitanje, u Planu otklanjanja slabosti smo naveli da ćemo Izvještaj prezentirati školskom odboru do 1.4.2020. g.
* Na školskom odboru u 1. mjesecu gospodin Zlatko Markovinović je u svom izlaganju detaljno govorio o realizaciji proračuna po svim izvorima, stoga će se sada samo formalno i sažeto proći kroz najbitnije stavke realizacije proračuna
* U sklopu izvora Decentralizacija, škola je imala na raspolaganju 1.138.444,00 kn, a iskorišten je cjelokupni iznos, konkretno, 1.138.443,01 kn.
* Vlastite prihode, koje čine prihodi od iznajmljivanja dvorane, čajne kuhinje i školskog prostora, planirali smo u iznosu 121.000,00 kn, od čega je realizirano 89.290,37 kn nakon odbitka 30% vrijednosti koja se tokom godine uplaćuje u županijski proračun; a potrošeno 72.058,39 kn.
* Prihode za posebne namjene, koje čine prihodi od duplikata svjedodžbi, zakasnina, refundacija za natjecanja i slično, planirali smo u iznosu od 40.000,00 kuna, a realizirali smo 30.408,60 kn, od čega je potrošeno 28.862,28 kn.
* Sredstva na izvoru Pomoći, koja čine pomoći iz državnog i županijskog proračuna, planirana su u iznosu 167.000,00 kn, međutim, krajem godine smo primili sredstva za provedbu Kurikuluma i sredstva za isplatu plaće novozaposlenom psihologu, stoga je realizirano ukupno 282.992,40 kn, od čega je utrošeno 144.682,32 kn, a ostatak iznosa bit će potrošen u 2020. godini.
* Na izvoru Donacije, na kojem su prikupljene donacije učenika i donacija turističke agencije za isplatu dnevnica profesorima za maturalno putovanje, planirano je 105.000,00 kn sredstava, od čega je realizirano 77.199,98 kn, te utrošeno 63.854,98 kn.
* U sklopu izvora Pomoći Brodsko-Posavske Županije planirano je 26.000,00 kn sredstava za provedbu projekta Školska shema, a realizirano je 25.457,28 kn. Preostali iznos se ne prenosi u slijedeću godinu.
* Sredstva na izvoru Državni proračun iznimno je teško planirati zbog promjena u broju radnika na platnim listama tokom godine i materijalnih prava radnika, zbog čega smo sredstva za plaće za 2019. godinu isplanirali u 4,65 % manjem iznosu. Konkretno, realizirano je 10.442.720,83 kn, a planirano 9.979.000,00 kn. Ovaj manjak se ne prenosi i nikako ne utječe na iznos sredstava Državnog proračuna za 2020. godinu.
* Zaključno, na svim izvorima smo realizirali sredstva u okviru planiranih iznosa, s iznimkom izvora Državnog proračuna.

**Ad 5.**

Pod točkom razno kratko se raspravljalo o aktualnoj najavi škole na daljinu. Kolegica Sunčica Lovrić Mihić pitala je kreće li nastava u Gimnaziji prema najavama u medijima. Odgovor na to pitanje je bio da ćemo pratiti situaciju i postupiti prema naputku Ministarstva, ali nitko od prisutnih nije bio oduševljen tom idejom.

Sjednica završena u 12,00 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.